Kvinneblad

Kvinneblad er en type tidsskrift som henvender seg først og fremst til kvinner. Tema som mote, skjønnhet/kosmetikk, samliv/kjærlighet, helse, velvære, jobb/karriere, design/interiør, mat og kulturstoff er typiske for kvinneblader. Kvinneblader kan være en form for ukeblader (men som regel mindre tabloid), men de kan også ha en sjeldnere publiseringsfrekvens (f.eks. månedlig utgivelse). Ofte brukes featurestilen. I Norge er KK (opprinnelig Kvinner og Klær), Henne og Det Nye eksempler på kvinneblader. Blant de store kvinnebladene internasjonalt finner man bl.a. Vogue, Elle, Marie Claire, Brigitte og Woman.

Tidsskrifter